NHK World

Ang NHK World and serbisyo ng NHK para sa pandaigdigang pagsasahimpapawid. Pangunahing pinagtutuunan nito ng pansin ang mga manonood at tagapakinig sa ibayong dagat.

Binubuo ng tatlong serbisyo ang NHK World:
 NHK World TV
 NHK World Premium
 NHK World Radio Japan

Radio Japan
Sumasahimpapawid ang Radio Japan (RJ) sa pamamagitan ng shortwave. Binubuo ng mga balita, impormasyon at mga pang-aliw ang mga programa nito na nakatuon sa Hapon at sa Asya, sa kabuuang 65 oras ng pagsasahimpapawid.

 General Service - napapakinggan sa buong mundo sa wikang Nippongo at Ingles.
 Regional Service - napapakinggan sa mga espesipikong lugar sa 21 wika: Ingles, Arabe, Bengali, Burmes, Intsik, Pranses, Aleman, Hindi, Indones, Italyano, Koreano, Malay, Persa (Persian), Portuges, Ruso, Espanyol, Swahili, Swedish, Thai, Urdu, at Vietnamese.
 Parehong napapakinggan sa shortwave ang mga serbisyo.

Mga Pasahang Himpilan ng RJ
Nagpapatakbo ang RJ ng isang domestikong himpilan 
 Yamata

Umuupa rin o nagmamay-ari ang RJ ng mga himpilan sa labas
 Inglatera (UK) - BBC
 Ascension Island (ASC) - BBC relay station
 Gabon (GAB)
 UAE (UAE)
 Sri Lanka (SRI)
 Singapore (SNG) - BBC relay station
 Canada (CAN) - Radio Canada International
 Bonaire Island (BON) - Radio Netherlands
 French Guiana (GUF) - Radio France Internationale

NHK World TV
Nagpapalabas ang NHK World TV ng hindi scrambled na mga programang pambalitaan at impormasyon sa buong mundo sa pamamagitan ng mga satelayt, 24 oras araw-araw. Maaaring makapanood ng libre ang sinuman na may tamang antena at tuner.

NHK World Premium
Nagpapalabas ang NHK World Premium ng mga programang pambalitaan, impormasyon, pang-aliw, dula, pampalakasan, atbp. sa mga himpilan ng cable at satelayt. Mapapanood lamang ang mga programa kung nakakontrata sa lokal na tagapagbigay ng serbisyo.
  
Maaaring mapanood ng mga manonood sa Hilagang Amerika at Europa ang TV Japan na nangangailangan lamang ng maliit na antena kaya't mas madaling masagap kaysa NHK World TV. Isa itong serbisyong binibigay ng mga lokal na kinatawan ng NHK sa mga nasabing lugar.

NHK Online
Serbisyong pang-internet ang NHK Online. Ito ang opisyal na pahina ng NHK World sa wikang Ingles at Nippongo. Narito ang ilan sa mga serbisyong nasa NHK Online:
 Radio Japan Online - live na mga brodkast, balita at podcast.
 Daily News - mga balita mula sa loob at labas ng Hapon. 
 Weekly Program - mga lingguhang programa sa RJ
 Japanese Lessons - mga muling inedit na bersyon ng mga programang "Brush Up Your Japanese" at "Japanese for You" sa RJ.

Silipin Din
NHK

Mga Kawing Panlabas
NHK World  
NHK World Premium 

Hapon
NHK